મહેશ શાહે વર્ષ ર૦૦૩-૦૪માં પણ આવકવેરા વિભાગની કોણીએ ગોળ ચોંટાડ્યો હતો. સૂત્રોના જણાવ્યા મુજબ ર૦૦૩-૦૪માં મહેશે સ્વૈચ્છિક રીતે રૂ.૮૦૦ કરોડની એડ્વાન્સ ટેક્સ ચૂકવવાની જાહેરાત કરી હતી, પરંતુ પાછળથી તે વાયદાથી ફરી ગયો હતો. રૂ.૧૩૮૬૦ કરોડના કાળાં નાણાંની જાહેરાત બાદ પ્રથમ હપ્તો ચૂકવવાનું કહી અને ફરી જતાં ફરી આવકવેરા વિભાગની કોણીએ ગોળ ચોંટાડી દેવાયો હોય અને આવકવેરા વિભાગ ન કહેવાની સ્થિતિમાં મુકાઇ ગયો હોય તેમ લાગી રહ્યું છે.